Heinrich Leven

**Heinrich Leven** S.V.D. (født 13. juni 1883 i Lank i kongedømmet Preussen i keiserdømmet Tyskland; død 31. januar 1953 i Steyl i Nederland) var en katolsk ordensgeistlig og misjonær. Hans høyeste embeter var apostolisk vikar for de mindre Sundaøyene og titulærbiskop av *Arca in Armenia*.

## Liv og virke
### Bakgrunn
Heinrich Leven ble født i 1883 i byen Lank ved Rhinens nedre del, som sønn av hovedlæreren der.

Etter sin skoleutdanning og beslutningen om å leve et liv i den katolske kirkes tjeneste, sluttet han seg til Steylermisjonærene (*Societas Verbi Divini*, S.V.D.) i 1906, som er basert i det nederlandske grenseområdet. Der ble han presteviet i 1910.

Levens første misjonsoppdrag var til den tyske kolonien Togo i 1911. På grunn av Første verdenskrig ble Leven utvist fra Togo av britene i 1917 og midlertidig internert i London.

Etter hjemkomsten til Tyskland var Leven midlertidig, fra 1918 til 1920, kapellan i fødestedet Lank og i nabobyen Gellep-Stratum, hvor han hjalp til med å etablere den lokale kirke og menighet.

I 1920 dro Leven ut i misjonene igjen, denne gangen til nederlandsk India (det senere Indonesia). Der spilte han en nøkkelrolle ved misjonsskolen i Ende på øya Flores, en av de mindre Sundaøyene.

### Apostolisk vikar av De mindre Sundaøyene, titulærbiskop
Den 25. april 1933 (etter at hans forgjenger biskop Arnold Verstraelen ved et uhell døde året før), ble Leven utnevnt til apostolisk vikar for de mindre Sundaøyene. Samtidig ble han, i anerkjennelse av sine fortjenester og for å elevere hans stilling, også utnevnt til titulærbiskop av *Arca i Armenia*. Bispeinnvielsen fant sted 12. november 1933. Hovedkonsekrerende var biskop Arnold Frans Diepen av ’s-Hertogenbosch; medkonsenkrerende var biskop Pieter Adriaan Willem Hopmans av Breda, og biskop Josephus Hubertus Gulielmus Lemmens av Roermond. 

Biskop Levens arbeid med Flores ble utført under beskyttelse og støtte fra den kristne herskeren Pius Rassi Wanggé, rajah av Tanah Kunu Lima (Li'o).

Biskop Leven grunnla en kvinneorden kalt *Congregatio Jesu Imitationis* (CIJ) den 25. mars 1935 i Jopu i Ende på Flores; Dette fellesskapet skulle virke ikke kun i Indonesia, i Øst-Timor og Italia med over 435 ordenssøstre i 20 bispedømmer og 62 menigheter.

I 1950 trakk Leven seg tilbake fra bispeembetet. 

Han returnerte til moderhuset til hans orden i Steyl, hvor han døde 31. januar 1953. Han ble gravlagt på *St. Michael*-kirkegården i Steyl.

## Episkopalgenealogi
Hans episkopalgenealogi er:
* Biskop Johannes Wolfgang von Bodman (1651–1691)
* Biskop Marquard Rudolf von Rodt (1644–1704) *bispeviet 1690
* Biskop Alexander Sigismund von der Pfalz-Neuburg (1663–1737) *1691
* Biskop Johann Jakob von Mayr (1677–1749) *1719
* Biskop Joseph Ignaz Philipp von Hessen-Darmstadt (1699–1768) *1741
* Erkebiskop Klemens Wenzeslaus von Sachsen (1739–1812) *1766
* Erkebiskop Max Franz von Havsburg-Lothringen (1756–1801) *1785
* Biskop Kaspar Max Droste zu Vischering (1770–1846) *1795
* Biskop Cornelius Ludovicus van Wijkerslooth (1786–1851) *1833
* Erkebiskop Johannes Zwijsen (1794–1877) *1842
* Biskop Franciscus Jacobus van Vree (1807–1861) *1853
* Erkebiskop Andreas Ignatius Schaepman (1815–1882) *1860
* Erkebiskop Petrus Matthias Snickers (1816–1895) *1877
* Biskop Gaspard Josephus Martinus Bottemanne (1823–1903) *1883
* Erkebiskop Henricus van de Wetering (1850–1829) *1895
* Biskop Arnold Frans Diepen (1860–1843) *1915
* Biskop *Heinrich Leven* (1883–1953) *1933

## Kilder
**Verker**
* *Die erste Fronleichnamsprozession in Agome Palime (Togo)*. I: Steyler Missionsbote 39:9 (Mai 1912) s. 137–138.
* *Eröffnung des einheimischen Priesterseminars auf Flores*. I: Steyler Missionsbote (1929/30) s. 97/99.

**Litteratur**
* *Leven, Heinrich*, i: R. Streit – J. Dindinger: *Bibliotheca Missionum*, 19. Bd.: *Afrikanische Missionsliteratur*, Herder, Freiburg 1954, s. 198.
* Kurt Piskaty, *Die katholische Missionsschule in Nusa Tenggara (Südost-Indonesien). Ihre geschichtliche Entfaltung und ihre Bedeutung für die Missionsarbeit*, (Studia Institut: Missiologici Societatis Verbi Divini 5), Steyl 1964, XXIV + 277 s.
* *Leven, Heinrich*, i: Robert Streit, Johannes Dindinger – Fortgesetzt von J. Rommerskirchen und J. Metzler (utg.): Bibliotheca missionum. Bd. 29, *Indonesische Missionsliteratur*, Herder, Freiburg 1973, s. 72–73.
* 
* Enrico Kroes: *Leven, Enrico*, i: Dizionario degli Istituti Perfezione, vol. V. (Roma 1978) s. 632–633.
* * Msgr. Heinrich Leven 1883–1953*, i: Johannes Fleckner, *So waren sie. Steyler Missionare aus 14 Ländern*, Missionspriesterseminar : Sankt Augustin [2002] s. 116–121.
* P. Alex Beding SVD: *Mgr. H. Leven, SVD : Profil Seorang Uskup-Misionaris*, Msgr. H.Leven: Profil eines Missionsbischofs. Ende, Flores, Indonesia, Sekretariat Provinsi SVD Ende, 1996, 117 s.
* Steenbrink, Karel, *Catholics in Indonesia, 1808–1942*, KITLV Press – Brill: Leiden 2007, 2 Bde.
## Referanser